REGULAMENTUL (CE) NR. 668/2008 AL COMISIEI
din 15 iulie 2008
de modificare a anexelor II-V la Regulamentul (CE) nr. 2096/2005 de stabilire a unor cerințe comune pentru furnizarea de servicii de navigație aeriană, cu privire la metodele de lucru și procedurile operaționale
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în Cerul unic european (regulament privind prestarea de servicii) (1), în special articolul 4,
întrucât:
(1)
Anexele II, III, IV și V la Regulamentul (CE) nr. 2096/2005 al Comisiei din 20 decembrie 2005 de stabilire a unor cerințe comune pentru furnizarea de servicii de navigație aeriană (2) cuprind trimiteri la mai multe anexe la Convenția privind aviația civilă internațională. De la adoptarea Regulamentului (CE) nr. 2096/2005, respectivele anexe au fost modificate de către Organizația aviației civile internaționale, astfel cum se indică în scrisorile adresate statelor 2001/74 din 10 august 2001; 2003/29 din 28 martie 2003; 2004/16 din 26 martie 2004; 2005/35 și 2005/39 din 24 martie 2005; 2006/38 din 24 martie 2006; 2006/64 din 18 august 2006; 2007/11, 2007/13, 2007/19, 2007/20, 2007/23 și 2007/24 din 30 martie 2007. Trimiterile cuprinse în Regulamentul (CE) nr. 2096/2005 ar trebui actualizate pentru a corespunde obligațiilor juridice internaționale ale statelor membre și pentru a asigura coerența cu cadrul de reglementare internațional.
(2)
Prin urmare, se impune ca Regulamentul (CE) nr. 2096/2005 să fie modificat în consecință.
(3)
Măsurile prevăzute în prezentul regulament sunt conforme cu avizul Comitetului pentru cerul unic,
ADOPTĂ PREZENTUL REGULAMENT:
Articolul 1
Regulamentul (CE) nr. 2096/2005 se modifică după cum urmează:
1.
În anexa II, punctul 4 se înlocuiește cu următorul text:
„4. METODE DE LUCRU ȘI PROCEDURI OPERAȚIONALE
Furnizorul de servicii de trafic aerian trebuie să fie în măsură să demonstreze că metodele sale de lucru și procedurile operaționale sunt conforme cu standardele prevăzute în următoarele anexe la Convenția privind aviația civilă internațională, în măsura în care acestea sunt relevante pentru furnizarea de servicii de trafic aerian în spațiul aerian în cauză:
(a)
anexa 2 privind regulile aerului, ediția a 10-a din iulie 2005, inclusiv toate modificările până la nr. 40;
(b)
anexa 10 privind telecomunicațiile aeronautice, volumul II privind procedurile de comunicații, inclusiv procedurile pentru serviciile de navigație aeriană (PANS), ediția a 6-a din octombrie 2001, inclusiv toate modificările până la nr. 82;
(c)
anexa 11 privind serviciile de trafic aerian, ediția a 13-a din iulie 2001, inclusiv toate modificările până la nr. 45.”
2.
În anexa III, punctul 2 se înlocuiește cu următorul text:
„2. METODE DE LUCRU ȘI PROCEDURI OPERAȚIONALE
Furnizorul de servicii meteorologice trebuie să fie în măsură să demonstreze că metodele sale de lucru și procedurile operaționale sunt conforme cu standardele prevăzute în următoarele anexe la Convenția privind aviația civilă internațională, în măsura în care acestea sunt relevante pentru furnizarea de servicii meteorologice în spațiul aerian în cauză:
(a)
anexa 3 privind serviciul meteorologic pentru navigația aeriană internațională, ediția a 16-a din iulie 2007, inclusiv toate modificările până la nr. 74;
(b)
anexa 11 privind serviciile de trafic aerian, ediția a 13-a din iulie 2001, inclusiv toate modificările până la nr. 45;
(c)
anexa 14 privind aerodromurile, în versiunile următoare:
(i)
volumul I privind proiectarea și exploatarea tehnică a aerodromurilor, ediția a 4-a din iulie 2004, inclusiv toate modificările până la nr. 9;
(ii)
volumul II privind eliporturile, ediția a 2-a din iulie 1995, inclusiv toate modificările până la nr. 3.”
3.
În anexa IV, punctul 2 se înlocuiește cu următorul text:
„2. METODE DE LUCRU ȘI PROCEDURI OPERAȚIONALE
Furnizorul de servicii de informare aeronautică trebuie să fie în măsură să demonstreze că metodele sale de lucru și procedurile operaționale sunt conforme cu standardele prevăzute în următoarele anexe la Convenția privind aviația civilă internațională, în măsura în care acestea sunt relevante pentru furnizarea de servicii de informare aeronautică în spațiul aerian în cauză:
(a)
anexa 3 privind serviciul meteorologic pentru navigația aeriană internațională, ediția a 16-a din iulie 2007, inclusiv toate modificările până la nr. 74;
(b)
anexa 4 privind hărțile aeronautice, ediția a 10-a din iulie 2001, inclusiv toate modificările până la nr. 54;
(c)
anexa 15 privind serviciile de informare aeronautică, ediția a 12-a din iulie 2004, inclusiv toate modificările până la nr. 34.”
4.
În anexa V, punctul 3 se înlocuiește cu următorul text:
„3. METODE DE LUCRU ȘI PROCEDURI OPERAȚIONALE
Furnizorul de servicii de comunicații, de navigație sau de supraveghere trebuie să fie în măsură să demonstreze că metodele sale de lucru și procedurile operaționale sunt conforme cu standardele prevăzute în anexa 10 privind telecomunicațiile aeronautice la Convenția privind aviația civilă internațională, în următoarele versiuni, în măsura în care acestea sunt relevante pentru furnizarea de servicii de comunicații, de navigație sau de supraveghere în spațiul aerian în cauză:
(a)
volumul I privind asistența radio pentru navigație, ediția a 6-a din iulie 2006, inclusiv toate modificările până la nr. 82;
(b)
volumul II privind procedurile de comunicații, inclusiv procedurile pentru serviciile de navigație aeriană (PANS), ediția a 6-a din octombrie 2001, inclusiv toate modificările până la nr. 82;
(c)
volumul III privind sistemele de comunicații, ediția a 2-a din iulie 2007, inclusiv toate modificările până la nr. 82;
(d)
volumul IV privind sistemele radar de supraveghere și sistemele anticoliziune, ediția a 4-a din iulie 2007, inclusiv toate modificările până la nr. 82;
(e)
volumul V privind utilizarea spectrului de radiofrecvențe aeronautice, ediția a 2-a din iulie 2001, inclusiv toate modificările până la nr. 82.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 iulie 2008.